แนวโน้มหุ้นรีบาวน์ตามภูมิภาค
นักวิเคราะห์ฯประเมินตลาดหุ้นไทยวันนี้ดัชนีมีแนวโน้มรีบาวน์หลังร่วงลง 2 วันติดรับแรงหนุนจากปัจจัยใน-นอกประเทศ
29 ต.ค. 2565

นักวิเคราะห์ฯประเมินตลาดหุ้นไทยวันนี้ดัชนีมีแนวโน้มรีบาวน์หลังร่วงลง 2 วันติดรับแรงหนุนจากปัจจัยใน-นอกประเทศ 
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยวันนี้ดัชนีมีแนวโน้มรีบาวน์หลังจากปรับตัวลงต่อติดต่อกันใน 2 วันที่ผ่านมา รับผลบวกจากธนาคารกลางยุโรป (ECB) ยังคงใช้อัตราดอกเบี้ยนโยบายในระดับที่ต่ำต่อไป และมีการส่งสัญญาณเปิดช่องว่าจะมีแนวโน้มลดอัตราดอกเบี้ยในอนาคต ส่งผลให้ตลาดหุ้นยุโรปปรับตัวเพิ่มขึ้นเฉลี่ย 2%
ส่วนปัจจัยในประเทศหลังจากคณะกรรมการปฏิรูปกฎหมาย (คปก.) ออกมาชี้ว่าร่างพ.ร.บ.2.2 ล้านล้านบาท ขัดต่อรัฐธรรมนูญกดดันตลาดหุ้นไทยนั้น ภายหลังรองนายกรัฐมนตรีได้ออกมาชี้แจงว่าพ.ร.บ. 2.2 ล้านล้านบาทไม่น่าจะขัดต่อรัฐธรรมนูญ ทำให้ผ่อนคลายความกังวลลงบ้างเล็กน้อย ขณะที่ตลาดหุ้นอื่นในภูมิภาคเอเชียช่วงเช้าส่วนใหญ่ดัชนีเป็นบวกเล็กน้อย พร้อมให้แนวต้าน 1,450-1,460 จุด แนวรับ 1,415-1,425 จุด